Arturo Pérez-Reverte

Arturo Pérez-Reverte (* 25. november 1951, Cartagena, Španielsko) je španielsky novinár, jeden z najvýznamnejších a najprekladanejších súčasných spisovateľov Španielska. V rokoch 1973 - 1994 sa ako vojnový reportér zúčastnil na mnohých vojnových konfliktoch.

 Dielo 
Jeho prvý román El húsar vyšiel v roku 1986 a o dva roky (1988) nasledoval román El maestro de esgrima. V roku 1999 nakrútil režisér Roman Polański podľa jeho románu Dumasov klub film s názvom Deviata brána (The Ninth Gate).

Romány
 El húsar (čes. 1986, Husar), historický román z napoleonských vojen
 El maestro de esgrima (čes. 1988, Šermířský mistr), príbeh z polovice 19. stor., podobenstvo o moci peňazí, politických ambícií, strate cti, v ktorom sa starý šermiarsky majster rozhodne nájsť vraha svojho priateľa
 La tabla de Flandes (1990, slov. Flámsky obraz), román, mladá reštaurátorka objaví na rtg-snímku starého obrazu od flámskeho majstra z 15. stor. skrytý nápis a na jeho základe začne jej nebezpečné pátranie po tajomstve 
 El club de Dumas (slov. 2004 Dumasov klub), vďaka filmu Romana Polanského „The Ninth Gate“ (Deviata brána) snáď nejznámejšie autorovo dielo, príbeh zo sveta bibliofilov, v ktorom hlavný hrdina Corso odhaluje okultné tajomstvo knihy údajne umožňujúce odhaliť obrad vyvolávania diabla
 La sombra del águila (čes. 1993, Stín orla), príbeh odohrávajúci sa roku 1812 počas Bonapartovho úteku z Ruska vrcholí bitkou na Berezine.
 Territorio comanche (čes. 1994, Území Komančů), román čerpá z autorových zážitkov z vojny v Juhoslávii.
 Un asunto de honor (čes.1995, Věc cti), kriminálny román zo súčasnosti,
 La piel del tambor (čes. 1997, Kůže na buben), triler, v ktorom sa ambiciózny člen Ústavu pre zahraničné záležitosti vatikánskej tajnej služby snaží v Seville zistiť okolnosti prípadu chátrajúceho kostola, v ktorom "náhodne" zomreli dvaja ľudia, ktorí ho chceli dať zbúrať. Román súčasná španielska kritika označuje za najlepšie autorovo dielo.
 La carta esférica (2000, česky Hřbitov bezejmenných lodí), príbeh napínavého pátrania po potopenej lodi so smaragdovým pokladom.
 La Reina del Sur (slov. 2006, Kráľovná juhu), variácia Monte-Christa, v ktorej chudobné dievča po smrti svojho milenca sa postupne ocitá vo vedení trhu s drogami a potom sa rozhodne pomstiť milencovu smrť.
 La piel del tambor (slov. 2003, Templárova posledná výprava), román 
 Cabo Trafalgar (čes. 2004, Mys Trafalgar), historický román o jednej z najvýznamnejších námorných bitiek - pri Trafalgare.
 El pintor de batallas (slov, 2008, Maliar bojových scén) 
 Un día de cólera (čes. 2007, Den hněvu), historický román o povstaní v Madride z 2. mája 1808 proti Napoleonovi, nemilosrdne potlačenom francúzskym vojskom.
 Ojos azules (čes. 2009, Modré oči), príbeh založený na skutočnej historickej udalosti, na tzv. La Noche Triste (Trúchlivá noc), pri ktorej na úteku z Tenochtitlanu o polnoci 30. júna 1520 stratili Španieli vedení Hernánom Cortézom dve tretiny mužov 
  El asedio (čes. 2011, Obležení) román z napoleonských vojen sa odohráva v Cádize v období španielskej vojny za nezávislosť.

 Slovenské preklady 
2001 - Flámsky obraz, Bratislava: Slovart, ISBN 80-7145-528-8
2003 - Templárova posledná výprava, Bratislava: Slovart, ISBN 80-7145-727-2
2004 - Dumasov klub, Bratislava: Slovart, ISBN 80-7145-891-0
2006 - Kráľovná juhu, Bratislava: Slovart, ISBN 80-8085-161-1 
2008 - Maliar bojových scén, Bratislava: Slovart, ISBN 978-80-8085-415-7 
2014 - Tango starej gardy, Bratislava: Slovart, ISBN 978-80-556-1099-3 

 Iné projekty 

 Externé odkazy 
Arturo Pérez-Reverte - Oficiálna stránka

Kategória:Narodenia v 1951
Kategória:Španielski spisovatelia
Kategória:Vojnoví korešpondenti